
. Pakeičiu Importo PVM, surinkto taikant specialią importo PVM deklaravimo ir mokėjimo procedūrą, ataskaitos pildymo ir pateikimo muitinei tvarkos aprašą, patvirtintą Muitinės departamento prie Lietuvos Respublikos finansų ministerijos generalinio direktoriaus 2021 m. gegužės 26 d. įsakymu Nr. 1B-346 „Dėl Importo PVM, surinkto taikant specialią importo PVM deklaravimo ir mokėjimo procedūrą, ataskaitos pildymo ir pateikimo muitinei tvarkos aprašo patvirtinimo“, ir jį išdėstau nauja redakcija (pridedama).
. Nustatau, kad šis įsakymas įsigalioja 2026 m. liepos 1 d.



Generalinio direktoriaus pavaduotojas,
atliekantis generalinio direktoriaus funkcijas	Vygantas Paigozinas

PATVIRTINTA
Muitinės departamento prie Lietuvos Respublikos finansų ministerijos generalinio direktoriaus
2021 m. gegužės 26 d. įsakymu Nr. 1B-346
(Muitinės departamento prie Lietuvos Respublikos 
finansų ministerijos generalinio direktoriaus
2026 m. birželio 23 d. įsakymo Nr. 1BE-422 
redakcija)





.	Importo PVM, surinkto taikant specialią importo PVM deklaravimo ir mokėjimo procedūrą, ataskaitos pildymo ir pateikimo muitinei tvarkos aprašas (toliau – Aprašas) nustato ataskaitos, kurioje nurodomi duomenys apie muitinės deklaraciją savo vardu muitinei pateikusio asmens arba netiesioginio atstovavimo atveju asmens, kurio interesais muitinės deklaracija buvo pateikta, taikant Lietuvos Respublikos pridėtinės vertės mokesčio įstatymo XII skyriaus aštuntajame skirsnyje nurodytą specialią importo pridėtinės vertės mokesčio deklaravimo ir mokėjimo procedūrą (toliau – speciali importo PVM procedūra), surinktą importo pridėtinės vertės mokestį (toliau – importo PVM), pildymo ir pateikimo muitinei tvarką.
.	Apraše vartojamos sąvokos:
.	Ataskaita – laisvos formos pranešimas, kuriame pateikti Aprašo 4 punkte nurodyti duomenys.
.	Ataskaitą teikiantys asmenys – asmenys, kurie, taikydami specialią importo PVM procedūrą, muitinei pateikė muitinės deklaraciją savo vardu arba kurių interesais ta muitinės deklaracija buvo pateikta, ir surinko importo PVM iš asmenų, kuriems skirtos prekės, bei jį sumokėjo.
.	Ataskaitinis laikotarpis – kalendorinis mėnuo, per kurį, taikant specialią importo PVM procedūrą, buvo išleistos prekės.
.	EORI kodas – Ekonominės veiklos vykdytojų registracijos ir identifikavimo kodas, suteiktas ataskaitą teikiančiam asmeniui Asmenų registravimo muitinės prievolininkų registre tvarkos aprašo, patvirtinto Muitinės departamento prie Lietuvos Respublikos finansų ministerijos generalinio direktoriaus 2021 m. liepos 19 d. įsakymu Nr. 1B-491 „Dėl Asmenų registravimo muitinės prievolininkų registre tvarkos aprašo ir asmens tipų klasifikatoriaus patvirtinimo“, nustatyta tvarka.
. Kitos Apraše vartojamos sąvokos suprantamos taip, kaip apibrėžiamos Lietuvos Respublikos pridėtinės vertės mokesčio įstatyme ir muitų teisės aktuose.
.	Ataskaitoje nurodomas už per ataskaitinį laikotarpį išleistas prekes iš asmenų, kuriems skirtos prekės, ataskaitą teikiančio asmens iki mėnesio, einančio po ataskaitinio laikotarpio, 16 dienos, surinktas importo PVM.
.	Ataskaitoje nurodoma:
.	ataskaitą teikiančio asmens pavadinimas, buveinės adresas ir EORI kodas;
.	metai ir mėnuo, kada buvo išleistos prekės, taikant specialią importo PVM procedūrą;
.	iš asmenų, kuriems skirtos prekės, ataskaitą teikiančio asmens surinkto importo PVM suma;
.	ataskaitą teikiančio asmens atstovo, atsakingo už ataskaitos pateikimą muitinei, vardas, pavardė, kontaktiniai telefono numeris ir elektroninio pašto adresas.
.	Ataskaitą teikiantys asmenys ataskaitą Muitinės departamentui prie Lietuvos Respublikos finansų ministerijos teikia elektroninio pašto adresu md_mas@lrmuitine.lt pasibaigus ataskaitiniam laikotarpiui, per 20 dienų. Jeigu ataskaitą teikiančiam asmeniui per ataskaitinį laikotarpį ir jam pasibaigus per 16 dienų importo PVM nebuvo sumokėtas, ataskaita už tą ataskaitinį laikotarpį neteikiama.

